Iterum placuit dunno Maiolo et ceteris fratribus Cluniensibus, ut terras quasdam cum quodam viro, nomine Bernardo, et uxore ejus Eldyarde scamiarent; quod et ita fecerunt. In primis donat ipse Bernardus Sancto Petro et donno Maiolo abbati, necnon ceteris fratribus, campum unum in pago Matisconensium, in villa Besorniaco, in Monte vocatur; et terminatur a mane terra Bodonis et Aynardi, a meridie Rainaldi cum heredibus, a sero Rothardi, a cirtio Sancti Petri et Bernoldi presbiteri, habetque in longum perticas XXVII, in una fronte VII et dimidiam, in alia VII; et in ipso loco alium campum qui habet in longum perticas VIII, in lato VI. Econtra dunnus Maiolus, abba, et ceteri fratres donant ipsi viro Bernardo et uxori ejus, de terra Sancti Petri, unum campum in ipsa villa, qui terminatur a mane terra ipsius Bernardi, a meridie via publica, a sero et a cirtio terra Sancti Petri; et habet in longum perticas XXXVI, in una fronte V, in alia IIII. Infra istas terminationes, unusquisque quod et accepit teneat et jure hereditario possideat; et quicquid voluerit faciat. Si quis igitur hoc scamium movere temptaverit, auri unciam componat, ac deinde permaneat firmum, stipulatione subnixum. S. Bernardi et uxoris ejus Heldiardis, qui fieri et firmare rogaverunt. S. Ingelfredi. S. Ansierii. S. Bernonis. S. Girbaldi, presbiteri. Data per manum Berardi, die martis, VI kalendas mai, anno V Lotharii regis.